Tiina Saarimäki

Tiina Saarimäki (s. 10. kesäkuuta 1991 Salo) on suomalainen jääkiekkoilija ja jääkiekkotuomari. Pelaajaurallaan hän pelasi naisten SM-sarjassa ja liigassa kymmenen kauttaJääkiekkokirja 2017–2018, s. 532 ja kuului myös Suomen maajoukkueeseen.Jääkiekkokirja 2017–2018, s. 351 Hän pelasi sekä puolustajana että hyökkääjänä.

Saarimäki edusti naisten pääsarjassa kasvattajaseuraansa Salo HT:tä kaudet 2008–2011, Tampereen Ilvestä kaudet 2011–2015 ja 2016–2018 sekä Hämeenlinnan Pallokerhoa kauden 2015–2016. Hän pelasi pääsarjassa kaikkiaan 209 runkosarjaottelua, joissa hänen tehopisteensä ovat 68 + 98 = 166, sekä 46 pudotuspeliä tehopistein 15 + 8 = 23. Hän saavutti kaksi SM-hopeaa ja yhden SM-pronssin.

Suomen maajoukkueessa Saarimäki pelasi 36 maaottelua ja teki niissä kaksi maalia sekä sai yhden syöttöpisteen. Hän pelasi maailmanmestaruuskilpailuissa vuosina 2011 ja 2013, joista ensin mainituissa Suomi saavutti pronssia.Jääkiekkokirja 2017–2018, s. 321

Pelaajauransa jälkeen Saarimäki on toiminut jääkiekkotuomarina. Hän on toiminut päätuomarina Auroraliigassa ja lisäksi ollut tuomarina naisten peleissä olympialaisissa ja MM-kilpailuissa.

 Lähteet 


 Viitteet 

Luokka:Suomalaiset jääkiekkoilijat
Luokka:Suomalaiset jääkiekkotuomarit
Luokka:Vuonna 1991 syntyneet
Luokka:Elävät henkilöt